Bidens bipinnata

Bidens bipinnata L. l'è 'na spéce de piànta erbàcea che fà part de la famìa de le Asteraceae.

Descrisiù
L'è 'na piànta erbàcea anöàla che g'ha 'l gamp che stà sö bèl drit e striàt, quadrangolar, sènsa pelüria. Quan che la é grànda la fà sö dei boscài spès de culùr maròn, che rìa apò a 'nfìna a 'n méter de altèsa.
Le fòie i è opòste, de rar le deènta altèrne edòla part piö alta de la piànta. I è bipennatozète, coi segmèncc de segont ùrden lobàcc en profónt, envéce l'elemnt terminàl l'è a fùrma de lésna (lesiniforme).
La 'nfiurescènsa la g'ha la fùrma tìpica a capulì de le asteraceae, l'è grànda presapóch en ghèl, l'è cilìndrica. Le fùrma dele sìme làsche che g'ha 7÷11 bràtee envolücrài piö cürte de chèle intèrne.
I fiùr periférich del capulì (3÷5) i è rüdìcc a lìgule stérii de culùr che tìra al zalt. I óter fiùr i è töcc tübulùs, ermafrudìcc, zalcc.

Sinònim
Bidens bipinnata var. minor Memm. 	
Bidens cicutaefolia Tausch 	
Bidens decomposita Wall. ex DC. 	
Bidens elongata Tausch 	
Bidens myrrhidifolia Tausch 	
Bidens pilosa var. bipinnata (L.) Hook.f. 	
Bidens pilosa var. decomposita (Wall. ex DC.) Hook.f. 	
Bidens pilosa var. wallichii (DC.) C.B.Clarke 	
Bidens wallichii DC. 	
Kerneria bipinnata (L.) Gren. & Godr.

 Anotasiù 
Gh'è de stà atènti a mìa sconfónder chèl taxon ché con Bidens bipinnata Baill. che l'è 'n sinònim deprecàt de Cosmos bipinnatus  Cav..

 Riferimèncc 

PIGNATTI S., 1982. Flora d'Italia, Edagricole, Bològna


Categoria:Asteraceae